stanford-oval/wikipedia huggingface dataset:
งักจิ้น
ชีวิตช่วงต้น

งักจิ้นเกิดที่หยางผิงจฺวิ้น (陽平郡) ซึ่งปัจจุบันคือเทศมณฑลชิงเฟิง มณฑลเหอหนาน ในราชวงศ์ฮั่นตะวันออกตอนปลาย งักจิ้นเป็นคนรูปร่างเตี้ยและตัวเล็ก แต่จิตใจห้าวหาญ เก่งกาจในเชิงยุทธ์ เมื่อเขาเข้ารับใช้ขุนศึก โจโฉ ในตอนแรก เขาได้รับการแต่งตั้งเป็นเสมียนที่ทำหน้าที่บริหารงานในค่าย
ประมาณต้น ค.ศ. 190 เมื่อโจโฉเรียกกองทัพให้เข้าร่วมศึกต่อขุนศึก ตั๋งโต๊ะ ที่ควบคุมรัฐบาลกลางฮั่น งักจิ้นได้รับภารกิจเกณฑ์ทหารเข้าค่ายของโจโฉ ซึ่งเขานำคนจากบ้านเกิดของเขาเข้ากองทัพ 1,000 คน ทำให้เขาได้รับการทดสอบเป็น ซือหม่า (司馬) และ เซี่ยนเจิ้นตูเว่ย์ (陷陣都尉)
ประวัติ

รายละเอียดการดำเนินชีวิตของงักจิ้นในตอนต้นของวรรณกรรมสามก๊ก ไม่ปรากฏหลักฐานแน่นอน มีการกล่าวถึงในตอนได้เข้าร่วมกับกองทัพของโจโฉในตำแหน่งนายทหารชั้นผู้น้อย โดยได้รับมอบหมายให้กลับไปรวบรวมผู้คนจำนวนมากที่บ้านเกิด เพื่อให้เข้าร่วมกับกองทัพในการทำศึกสงคราม งักจิ้นสามารถเกณฑ์ผู้คนจำนวนมากกว่าพันคนในการเข้าร่วมกับกองทัพ จึงได้รับความดีความชอบจากโจโฉด้วยการเลื่อนขั้นจากนายทหารชั้นผู้น้อย เป็นนายทหารระดับนายพัน ภายหลังงักจิ้นได้ช่วยทำศึกออกรบร่วมกับโจโฉหลายต่อหลายครั้ง จนได้เลื่อนยศเป็นเจ๋อชงเจียงจวินหรือนายทหารระดับนายพล
เสียชีวิต

งักจิ้นเสียชีวิตใน ค.ศ. 218 แต่บันทึกประวัติศาสตร์ไม่ได้บันทึกสาเหตุการเสียชีวิต เขาได้รับตำแหน่งหลังเสียชีวิตเป็น "เวย์โหว" (威侯)
ดูเพิ่ม

สามก๊ก
ตัวละครในสามก๊ก
ณัฐิยา ศิรกรวิไล

| --- | --- |
ณัฐิยา ศิรกรวิไล

ชื่อเกิด: ณฤดี ศิรกรวิไล
ชื่อเล่น: นัท
เกิด: 20 พฤษภาคม พ.ศ. 2516 (51 ปี)  กรุงเทพมหานคร ประเทศไทย
อาชีพ: นักเขียนบทละครโทรทัศน์ Script writer for television drama series
ปีที่เขียน: พ.ศ. 2539 - ปัจจุบัน
ผลงานเด่น: นางสาวไม่จำกัดนามสกุล  (2540)   สวรรค์เบี่ยง  (2551)   สูตรเสน่หา  (2552)   อย่าลืมฉัน  (2557)   หนึ่งในทรวง  (2548) (2558)
รางวัลโทรทัศน์ทองคำ

บทละครดีเด่น ครั้งที่ 24   พ.ศ. 2552 - สูตรเสน่หา
ณัฐิยา ศิรกรวิไล (ชื่อเล่น: นัท) เกิดเมื่อวันที่ 20 พฤษภาคม พ.ศ. 2516 เป็นนักเขียนบทละครโทรทัศน์ชาวไทย สำเร็จการศึกษาจาก คณะศึกษาศาสตร์ มหาวิทยาลัยศรีนครินทรวิโรฒ มีชื่อเสียงจากการเขียนบทละครโทรทัศน์ที่ได้รับความนิยมหลายเรื่อง ซึ่งบางเรื่องเป็นที่จับตามองเป็นอย่างมากในช่วงที่ละครออกอากาศ นามปากกาในวงการโทรทัศน์ที่เป็นที่รู้จักคือ  ณัฐิยา ศิรกรวิไล และมีชื่อเสียงจากผลงานด้านการเขียนบทละครจาก  สถานีโทรทัศน์ไทยทีวีสีช่อง 3 อยู่หลายเรื่อง อาทิเช่น  สวรรค์เบี่ยง , สูตรเสน่หา , หนึ่งในทรวง , อย่าลืมฉัน
ประวัติ

ณัฐิยาเริ่มเขียนบทละครยาวครั้งแรกตั้งแต่ปี พ.ศ. 2539 ละครเรื่องแรกที่ ณัฐิยา ศิรกรวิไล ได้เขียนบทแบบเต็มตัวคือเรื่อง “นางสาวไม่จำกัดนามสกุล” ของบริษัทเอกแซคท์ซิเนริโอ ที่มี มาช่า วัฒนพานิช เป็นนักแสดงร่วมกับพระเอก 5 คน จุดเริ่มต้นของการเขียนบทมาจากการได้ช่วยเขียนบทภาพยนตร์เรื่อง “เกิดอีกทีต้องมีเธอ” ของ RS Film ที่กำกับโดย ปรัชญา ปิ่นแก้ว ตอนนั้นเป็นยุคที่ RS เริ่มเข้ามาทำภาพยนตร์ จึงได้ไปสมัครงาน ซึ่งณัฐิยาอยากเป็นคนเขียนบทมานานแล้ว แต่ยังไม่เคยมีประสบการณ์ ก็เลยหาโอกาสที่จะเอาตัวเองเข้าไปอยู่ในกองถ่าย ขอให้อยู่ตำแหน่งไหนก็ได้ ให้ได้อยู่ใกล้กับบทละครมากที่สุด และมีไอดอลในการเขียนบทละครคือ ศัลยา สุขะนิวัตติ์
ก่อนที่ณัฐิยาจะเข้ามาเขียนบทละครเคยได้ทำบทละครซิทคอม บทภาพยนตร์ เขียนคอลัมน์ในแมกกาซีน และ copy writer ประมาณ 3-4 ปี เมื่อเข้ามาทำงานเขียนบทละครโทรทัศน์อย่างเต็มตัว ณัฐิยา ศิรกรวิไล มีผลงานเขียนบทอย่างต่อเนื่องมากกว่า 30 เรื่อง และเคยได้รับรางวัล บทละครโทรทัศน์ดีเด่น จากเวที รางวัลโทรทัศน์ทองคำ ในผลงานเรื่อง สูตรเสน่หา และ เพลิงบุญ
ผลงานเขียนบทภาพยนตร์

| ผลงานบทภาพยนตร์ |
| --- | --- | --- | --- | --- |

| ปี พ.ศ. | เรื่อง | นามปากกา | นักแสดงนำ | ค่าย |
| 2545 | 999-9999 ต่อติดตาย | Nuttiya Sirakornwilai | จุลจักร จักรพงษ์   ศรีริต้า เจนเซ่น   พอลล่า เทเลอร์ | สหมงคลฟิล์ม อินเตอร์เนชั่นแนล |
ผลงานเขียนหนังสือ

| ผลงานเขียนหนังสือ |
| --- | --- | --- | --- |

| ปี พ.ศ. | เรื่อง | นามปากกา | สำนักพิมพ์ |

| 2555 | โซ้ยแหลก ซอกแซกกิน (จากคอลัมน์ "โซ้ยสุดสัปดาห์" หน้า 6 ไทยรัฐ) | เจ้แซบหัวเขียว |  สถาพรบุ๊คส์ |
รางวัลที่ได้รับ > รายชื่อรางวัลและการเข้าชิงรางวัล

| ปี พ> ศ. | รางวัล | สาขา | ผล | จากผลงาน |
| --- | --- | --- | --- | --- |
| 2551 | รางวัลสตาร์เอนเตอร์เทนเมนต์  ประจำปี 2551 | บทละครยอดเยี่ยม | เสนอชื่อเข้าชิง  | สวรรค์เบี่ยง |
| 2552 | รางวัลโทรทัศน์ทองคำ ครั้งที่ 24 ประจำปี 2552 | บทละครดีเด่น | ได้รับรางวัล  | สูตรเสน่หา |
| 2552 | รางวัลนาฏราช ครั้งที่ 1 ประจำปี 2552 | บทโทรทัศน์ยอดเยี่ยม | เสนอชื่อเข้าชิง   | สูตรเสน่หา |
| 2557 | รางวัลนาฏราช ครั้งที่ 6 ประจำปี 2557 | บทโทรทัศน์ยอดเยี่ยม | เสนอชื่อเข้าชิง  | อย่าลืมฉัน |
| 2560 | รางวัลคมชัดลึก อวอร์ด ครั้งที่ 14 ประจำปี 2560 | บทละครโทรทัศน์ยอดเยี่ยม | ได้รับรางวัล | วัยแสบสาแหรกขาด |
| 2560 | รางวัลนาฏราช ครั้งที่ 8 ประจำปี 2560 | บทโทรทัศน์ยอดเยี่ยม | ได้รับรางวัล | วัยแสบสาแหรกขาด |
| 2561 | รางวัลโทรทัศน์ทองคำ ครั้งที่ 32 ประจำปี 2560 | บทละครดีเด่น | ได้รับรางวัล | เพลิงบุญ |
แหล่งข้อมูลอื่น

สัมภาษณ์ เส้นทางนักเขียนบท “ณัฐิยา” เจ้าของบทละครดัง “อย่าลืมฉัน”
ณัฐิยา ศิรกรวิไล
ซิมทาวเวอร์

| ซิมทาวเวอร์ SimTower: The Vertical Empire |
| --- | --- |
ผู้พัฒนา: OPeNBooK Co., Ltd.
ผู้จัดจำหน่าย: แมกซิส
กำกับ: Yoot Saito
เครื่องเล่น: Microsoft Windows, Mac OS 7, Game Boy Advance, 3DO
วางจำหน่าย: พฤศจิกายน ค.ศ. 1994
แนว: การก่อสร้างและการจำลองบริหาร
รูปแบบ: เล่นคนเดียว
การเล่น

เกมส์ซิมทาวเวอร์ ช่วยให้ผู้เล่นได้สร้างและการบริหารดำเนินการของตึกระฟ้าอเนกประสงค์รูปแบบใหม่ ผู้เล่นวางแผนสร้างสิ่งอำนวยความสะดวกต่างๆ ในตึกนี้เช่น ภัตตาคาร ห้องพักอาศัย ห้องทำงาน และ ลิฟท์ เพื่อป้องกันไม่ให้ผู้เช่าย้ายออกจากตึกนี้ ผู้เล่นต้องตอบสนองความต้องการของผู้เช่า โดยสร้างศูนย์การแพทย์ มีที่จอดรถมากมาย มีสิ่งอำนวยความสะดวก รวมทั้งทำความสะอาดห้องพักโรงแรมโดยแม่บ้านอยู่เสมอ และยังเป็นที่เกี่ยวข้องกับการจราจรการจัดการลิฟท์ซิมทาวเวอร์ซึ่งสร้างขึ้นรอบๆ โปรแกรมจำลองลิฟท์ สถานที่สำคัญอย่างมากต่อการจัดการลิฟท์ที่ดี
ดูเพิ่ม

SimTower ที่ MobyGames
ตำบลลาดบัวขาว

ตำบลลาดบัวขาว อาจหมายถึง
ตำบลลาดบัวขาว อำเภอสีคิ้ว จังหวัดนครราชสีมา
ตำบลลาดบัวขาว อำเภอบ้านโป่ง จังหวัดราชบุรี
เทศบาลตำบลลาดบัวขาว เทศบาลในจังหวัดนครราชสีมา ครอบคลุมบางส่วนของตำบลลาดบัวขาว อำเภอสีคิ้ว
ตัวเศษ

สำหรับความหมายอื่น ดูที่ เศษ
ตัวเศษ (numerator) หมายถึงตัวเลขที่อยู่ด้านบนของเศษส่วน เป็นตัวบ่งบอกว่ามีจำนวนส่วนที่เท่ากันอยู่เท่าไรในส่วนรวมทั้งหมด เช่นในเศษส่วน 3/4 ตัวเลข 3 คือตัวเศษ หมายความว่ามีวัตถุ 3 ส่วนจากทั้งหมด 4 ส่วน ซึ่งแต่ละส่วนมีขนาดเท่าๆ กันคือ 1/4
ดูเพิ่ม

ตัวส่วน
จำนวนตรรกยะ
New Gen Hug บ้านเกิด

| New Gen Hug บ้านเกิด |
| --- | --- |
ประเภท: เรียลลิตีโชว์นำเสนอธุรกิจเกษตรกรรม
สร้างโดย: ธนาคารเพื่อการเกษตรและสหกรณ์การเกษตร
เสนอโดย: ภคชนก์ โวอ่อนศรี (ฤดูกาลที่ 1) ปีติภัทร คูตระกูล (ฤดูกาลที่ 2)
กรรมการ: ดูในบทความ
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 2
จำนวนตอน: 21
การผลิต
สถานที่ถ่ายทำ: แอ็กซ์ สตูดิโอ
กล้อง: หลายกล้อง
ความยาวตอน: 60 นาที
บริษัทผู้ผลิต: เดอะ วัน เอ็นเตอร์ไพรส์, ซีเนริโอ (ฤดูกาลที่ 1) มีมิติ (ฤดูกาลที่ 2)
ออกอากาศ
เครือข่าย: ช่องวัน 31 (ฤดูกาลที่ 1)
ออกอากาศ: 5 กันยายน 2563 (2563-09-05) – 27 กันยายน 2563 (2563-09-27)
เครือข่าย: อมรินทร์ทีวี (ฤดูกาลที่ 2)
ออกอากาศ: 18 พฤษภาคม 2567 (2567-05-18) – 10 สิงหาคม 2567 (2567-08-10)
New Gen Hug บ้านเกิด เป็นรายการโทรทัศน์ไทยประเภทเรียลลิตีโชว์การแข่งขันนำเสนอธุรกิจด้านเกษตรกรรมในประเทศไทยของเกษตรกรรุ่นใหม่ สร้างสรรค์รายการโดยธนาคารเพื่อการเกษตรและสหกรณ์การเกษตร (ธกส.)
ในฤดูกาลแรก (พ.ศ. 2563) ผลิตโดย บริษัท เดอะ วัน เอ็นเตอร์ไพรส์ จำกัด และ บริษัท ซีเนริโอ จำกัด ออกอากาศทางช่องวัน 31 ดำเนินรายการโดย แฟรงค์ - ภคชนก์ โวอ่อนศรี
ในฤดูกาลที่ 2 (พ.ศ. 2567) เปลี่ยนผู้ผลิตเป็น บริษัท มีมิติ จำกัด และย้ายมาออกอากาศทางช่องอมรินทร์ทีวี ดำเนินรายการโดย แบม - ปีติภัทร คูตระกูล
การออกอากาศ

| ฤดูกาลที่ | สถานีโทรทัศน์ | ผู้ผลิต | พิธีกร | วัน | เวลา | ช่วงระหว่าง |
| --- | --- | --- | --- | --- | --- | --- |
| 1 | ช่องวัน 31 | เดอะ วัน เอ็นเตอร์ไพรส์ ซีเนริโอ | ภคชนก์ โวอ่อนศรี | เสาร์–อาทิตย์ | 10:00–11:00 น. | 5–27 กันยายน พ.ศ. 2563 |
| 2 | อมรินทร์ทีวี | มีมิติ | ปีติภัทร คูตระกูล | เสาร์ | 9:30–10:30 น. | 18 พฤษภาคม – 10 สิงหาคม พ.ศ. 2567 |
รูปแบบรายการ > ฤดูกาลที่ 1

การแข่งขันจะแบ่งออกเป็น 4 สาย คือ เกษตรกรรมยั่งยืน, เกษตรเทคโนโลยี, เกษตรแปรรูป และเกษตรท่องเที่ยวชุมชน แต่ละสายจะมีการแข่งขัน 2 ประเภท คือ ประเภทเดี่ยว และประเภททีม รวมเป็น 8 กลุ่ม โดยในแต่ละกลุ่ม จะมีผู้เข้าแข่งขันกลุ่มละ 3 คน หรือ 3 ทีม ที่ผ่านการคัดเลือก มานำเสนอธุรกิจเกี่ยวกับเกษตรกรรมตามประเภทของตน รวมทั้งหมด 24 ทีม และมีนักแสดงจากช่องวัน 31 จำนวน 12 คน ลงพื้นที่ไปสำรวจธุรกิจของผู้เข้าแข่งขันด้วยตนเอง เมื่อนำเสนอเสร็จสิ้น คณะกรรมการซึ่งมีทั้งหมด 7 คน (ผู้ทรงคุณวุฒิ 5 คน, กรรมการประจำสาย 1 คน และกรรมการจาก ธกส. 1 คน) จะถามผู้เข้าแข่งขันเกี่ยวกับธุรกิจ เสร็จแล้วจะลงคะแนนตัดสิน โดยกรรมการจะมีคนละ 100 คะแนน รวม 700 คะแนน เมื่อลงคะแนนแล้ว ผู้เข้าแข่งขันสามารถเลือกเปิดคะแนนรายบุคคลจากกรรมการได้ 1 คน ผู้เข้าแข่งขันที่ได้รับคะแนนรวมมากที่สุดของแต่ละกลุ่มจะเป็นผู้ชนะประจำกลุ่ม ได้รับเงินรางวัลจาก ธกส. โดยแบ่งเป็นประเภทเดี่ยว สายละ 300,000 บาท และประเภททีม สายละ 500,000 บาท
หลังจากได้ผู้ชนะทั้ง 8 กลุ่มแล้ว ธกส. จะพิจารณาอีกครั้งด้วยหลักเกณฑ์ความยั่งยืน ความพอดี และการแบ่งปัน เพื่อตัดสินผู้ชนะในประเภทเดี่ยว 1 คน และประเภททีม 1 ทีม ที่จะได้รับถ้วยรางวัลพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รูปแบบรายการ > ฤดูกาลที่ 2

การแข่งขันในฤดูกาลนี้แบ่งออกเป็นรอบต่าง ๆ ดังนี้
รูปแบบรายการ > ฤดูกาลที่ 2 > รอบ Audition

ผู้เข้าแข่งขันทั้ง 24 ทีม จะต้องนำเสนอธุรกิจเกี่ยวกับเกษตรกรรมให้คณะกรรมการฟังภายในเวลา 3 นาที และตอบคำถามจากคณะกรรมการจำนวน 4 คน รวมถึงดารารับเชิญพิเศษประจำสัปดาห์นั้น ๆ นอกจากนี้จะได้รับคำแนะนำจากเกษตรกรต้นแบบประจำสัปดาห์นั้น ๆ เสร็จแล้วคณะกรรมการจะลงคะแนนตัดสิน โดยกรรมการจะมีคนละ 100 คะแนน รวม 400 คะแนน เมื่อลงคะแนนแล้ว ผู้เข้าแข่งขันสามารถเลือกเปิดคะแนนรายบุคคลจากกรรมการได้ 2 คน ผู้เข้าแข่งขันที่ได้รับคะแนนรวมจากคณะกรรมการทั้ง 4 คนมากที่สุด 8 ทีมแรก จะผ่านเข้ารอบต่อไป
รูปแบบรายการ > ฤดูกาลที่ 2 > รอบ Reality

ผู้เข้าแข่งขันทั้ง 8 ทีมที่ผ่านเข้ารอบ จะต้องทำภารกิจเพื่อค้นหาคำตอบและต่อยอดธุรกิจของตนภายใต้โจทย์ "ก้าวกระโดด" โดยจะมีดารานักแสดงจำนวน 8 คน ลงพื้นที่จริงเพื่อติดตามธุรกิจของแต่ละทีม และคณะกรรมการจะนำผลงานจากรอบนี้มาเป็นส่วนหนึ่งในการพิจารณาให้คะแนนตัดสินในรอบชิงชนะเลิศ
รูปแบบรายการ > ฤดูกาลที่ 2 > รอบชิงชนะเลิศ

ในรอบชิงชนะเลิศ มีการจัดงานประกาศผล ณ อาคาร A3 มหาวิทยาลัยกรุงเทพ เมื่อวันที่ 18 กรกฎาคม พ.ศ. 2567 และนำเทปบันทึกภาพมาออกอากาศในภายหลัง จากนั้นพิธีกรได้ประกาศผล 4 ทีมที่มีคะแนนสูงที่สุดโดยไม่เรียงลำดับคะแนน และประกาศว่า ธกส. จะมอบรางวัลให้ทั้ง 4 ทีมดังกล่าว ทำให้ในฤดูกาลนี้มีรางวัลรองชนะเลิศอันดับ 2 จำนวน 2 รางวัล โดยจะได้รับโล่รางวัล และเงินรางวัล รางวัลละ 100,000 บาท, รางวัลรองชนะเลิศอันดับ 1 ได้รับโล่รางวัล และเงินรางวัล 200,000 บาท และรางวัลชนะเลิศ ได้รับถ้วยพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และเงินรางวัล 500,000 บาท (ดูผลสรุปด้านล่าง)
พิธีกร

ภคชนก์ โวอ่อนศรี (ฤดูกาลที่ 1)
ปีติภัทร คูตระกูล (ฤดูกาลที่ 2)
คณะกรรมการ > ฤดูกาลที่ 1

อาจารย์ ธันยวัชร์ ไชยตระกูลชัย ผู้เชี่ยวชาญด้านการตลาด
ดร.ศิริกุล เลากัยกุล ผู้เชี่ยวชาญด้านการสร้างแบรนด์และสร้างธุรกิจเพื่อสังคมที่ยั่งยืน
ผู้ช่วยศาสตราจารย์ ดร.อรุษา เชาวนลิขิต ผู้เชี่ยวชาญด้านนวัตกรรมการเกษตร คณะเทคโนโลยีและนวัตกรรมผลิตภัณฑ์การเกษตร มหาวิทยาลัยศรีนครินทรวิโรฒ
ศิริวิมล กิตะพาณิชย์ ผู้เชี่ยวชาญด้านเกษตรอินทรีย์ และกรรมการผู้จัดการไร่รื่นรมย์
สุจิรา อรุณพิพัฒน์ นักแสดงและนักธุรกิจ
กรรมการพิเศษประจำสาย
เกษตรกรรมยั่งยืน - ชาญยุทธ์ ภาณุทัต ผู้เชี่ยวชาญด้านพัฒนาเกษตรกรและองค์กรเกษตรกร
เกษตรแปรรูป - พิพัฒพงศ์ อิสรเสนา ณ อยุธยา กรรมการผู้จัดการใหญ่ บริษัท ดอยคำผลิตภัณฑ์อาหาร จำกัด
เกษตรเทคโนโลยี - รัชกฤต สงวนชีวิน ผู้จัดการฝ่ายสนับสนุนการขาย บริษัท สยามคูโบต้าคอร์ปอเรชั่น จํากัด
เกษตรท่องเที่ยวชุมชน - จารุเชฏฐ์ เรืองสุวรรณ ผู้อำนวยการกองวางแผนสินค้าท่องเที่ยว การท่องเที่ยวแห่งประเทศไทย
กรรมการจากธนาคารเพื่อการเกษตรและสหกรณ์การเกษตร
ดำรงชัย เดชาธิคม ผู้ช่วยผู้จัดการ (สายเกษตรกรรมยั่งยืน เกษตรท่องเที่ยวชุมชน และเกษตรเทคโนโลยี (ทีม))
ธนารัตน์ งามวลัยรัตน์ รองผู้จัดการ (สายเกษตรแปรรูป และเกษตรเทคโนโลยี (เดี่ยว))
เรืองชัย เจริญกิจสุพัฒน์ ผู้อำนวยการสำนักส่งเสริมพัฒนาเอสเอ็มอีและสตาร์ตอัป (สายเกษตรแปรรูป (เดี่ยว))
คณะกรรมการ > ฤดูกาลที่ 2

ดร.ศิริกุล เลากัยกุล ผู้เชี่ยวชาญด้านการสร้างแบรนด์
ไพศาล หงษ์ทอง ผู้เชี่ยวชาญด้านการเงิน
ดร.รัสรินทร์ ชินโชติธีรนันท์ ผู้เชี่ยวชาญด้านเทคโนโลยี
ศาสตราจารย์ ดร.วิเลิศ ภูริวัชร ผู้เชี่ยวชาญด้านการตลาด
ดารารับเชิญพิเศษ (ดูในบทความ)
ภาพรวมแต่ละฤดูกาล > ฤดูกาลที่ 2 > รอบชิงชนะเลิศ

ออกอากาศใน Ep.13 เมื่อวันที่ 10 สิงหาคม พ.ศ. 2567
ได้รับรางวัลชนะเลิศ
ได้รับรางวัลรองชนะเลิศอันดับ 1
ได้รับรางวัลรองชนะเลิศอันดับ 2
ถูกคัดออกในรอบชิงชนะเลิศ (อันดับ 5-8)
| ผู้เข้าแข่งขัน> ชื่อธุรกิจ | ผู้เข้าแข่งขัน> จังหวัด | ผล |
| --- | --- | --- |
| พิลาฟาร์ม สตูดิโอ | เพชรบูรณ์ | ชนะเลิศ |
| กระจูดวรรณี | พัทลุง | รองชนะเลิศอันดับ 1 |
| ปลาสลิดเกษตรพัฒนา | สมุทรสาคร | รองชนะเลิศอันดับ 2 |
| จิตตัง | สระบุรี | รองชนะเลิศอันดับ 2 |
| Farm To Table | สมุทรสาคร | ถูกคัดออก |
| Banana Land | เลย | ถูกคัดออก |
| ภูตะวันออร์แกนิคฟาร์ม | อำนาจเจริญ | ถูกคัดออก |
| Farmstay ไร่คืนรัง | นครราชสีมา | ถูกคัดออก |
แหล่งข้อมูลอื่น

เว็บไซต์ทางการประจำฤดูกาลที่ 1 เก็บถาวร 2022-01-27 ที่ เวย์แบ็กแมชชีน
เว็บไซต์ทางการประจำฤดูกาลที่ 2
New Gen Hug บ้านเกิด ที่เฟซบุ๊ก
ดับเบิลยูดับเบิลยูอี วันไนท์สแตนด์

โลโก้ของ ดับเบิลยูดับเบิลยูอี วันไนท์สแตนด์
(2007–2008)
วันไนท์สแตนด์ เป็นศึกใหญ่ของ WWE ที่จัดขึ้นในปี ค.ศ. 2005 ถึง ค.ศ. 2008 แต่เดิมที่เป็นรายการเพย์-เพอร์-วิวของค่าย ECW มาก่อนตั้งแต่ปี ค.ศ. 2005 ถึง ค.ศ. 2006 แต่หลังจากนั้นก็ได้ถูกนำมาจัดเป็นรายการเพย์-เพอร์-วิวของ WWE  แทน โดยแมทช์ส่วนใหญ่เป็นแมทช์ประเภทเอ็กซ์ตรีม (ไม่มีกฎกติกา สามารถใช้อาวุธได้) และยังมีแมทช์ประเภทกรงเหล็กอีกด้วย ภายหลังรายการนี้ได้ถูกยุบไปในปี ค.ศ. 2009 และรายการที่มาแทน คือ ดับเบิลยูดับเบิลยูอี เอ็กซ์ตรีมรูลส์
วันที่และสถานที่ของวันไนท์สแตนด์

| รายการ | วันที่จัด | เมืองที่จัด | สถานที่จัด | เมนอีเวนท์ (คู่เอก) |
| --- | --- | --- | --- | --- |
| อีซีดับเบิลยู วันไนท์สแตนด์ (2005) | 12 มิถุนายน ค.ศ. 2005 | นิวยอร์กซิตี, รัฐนิวยอร์ก | Hammerstein Ballroom | เดอะ ดัดลีย์ บอยซ์ (บับบา เรย์ และ ดี-วอน) ปะทะ ทอมมี ดรีเมอร์ และ เดอะแซนด์แมน |
| อีซีดับเบิลยู วันไนท์สแตนด์ (2006) | 11 มิถุนายน ค.ศ. 2006 | นิวยอร์กซิตี, รัฐนิวยอร์ก | Hammerstein Ballroom | จอห์น ซีนา (c) ปะทะ ร็อบ แวน แดม ในเอ็กซ์ตรีมรูลส์ แมทช์ เพื่อแชมป์ WWE |
| วันไนท์สแตนด์ (2007) | 3 มิถุนายน ค.ศ. 2007 | แจ็กสันวิลล์, รัฐฟลอริดา | Jacksonville Veterans Memorial Arena | จอห์น ซีนา (c) ปะทะ เดอะเกรทคาลี ในแมทช์ พินฟอลล์ส เค้า แอนนี่แวร์ แมทช์ (จะกดที่ไหนก็ได้) เพื่อแชมป์ WWE  |
| วันไนท์สแตนด์ (2008) | 1 มิถุนายน ค.ศ. 2008 | แซนดีเอโก, รัฐแคลิฟอร์เนีย | San Diego Sports Arena | เอดจ์ ปะทะ ดิอันเดอร์เทเกอร์ ในแมทช์ เทเบิล แลดเดอร์ แอนด์ แชร์ แมทช์ เพื่อแชมป์โลกเฮฟวี่เวท,ถ้าอันเดอร์เทเกอร์แพ้ต้องออกจาก WWE |
ดูเพิ่ม

รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

One Night Stand website
ณัทธนพล ทินโรจน์

| ณัทธนพล ทินโรจน์ |
| --- | --- |
เกิด: 18 ตุลาคม พ.ศ. 2537 (29 ปี) ณัทธนพล ทินโรจน์
ส่วนสูง: 1.76 เมตร (5 ฟุต 9 1⁄2 นิ้ว)
อาชีพ: ดีเจ, นายแบบ, นักแสดง
ปีที่แสดง: 2558 – ปัจจุบัน
ผลงานเด่น: ผู้ชนะ เดอะเฟซเมนไทยแลนด์   เชนทร์ ธิดาซาตาน   เสือเจิด ขุนพันธ์ 3
สังกัด: กันตนา (2560 - ปัจจุบัน)
ณัทธนพล ทินโรจน์ (ชื่อเล่น:ฟิลลิปส์) เกิดเมื่อวันที่ 18 ตุลาคม พ.ศ. 2537 โดยเขาเป็นผู้ชนะการแข่งขันรายการ เดอะเฟซเมนไทยแลนด์ ใน พ.ศ. 2560
ประวัติ > ชีวิตครอบครัว

ฟิลลิปส์เกิดและเติบโตที่เมืองสต็อกโฮล์ม ประเทศสวีเดน ซึ่งมีพ่อแม่เป็นชาวไทยอาศัยอยู่ที่นั่น มีพี่สาว 1 คนและน้องชาย 2 คน ฟิลลิปส์พูดได้ 3 ภาษาคือ ภาษาสวีเดน ภาษาอังกฤษ และภาษาไทย แต่ด้วยเนื่องจากเขาเกิดและเติบโตที่สวีเดน ทำให้เขาพูดไทยไม่ชัด พ่อและแม่พูดภาษาไทยกับเขา ในขณะที่เขาพูดภาษาสวีเดนกับพ่อและแม่ เขาได้ทำงานเป็นดีเจในช่วงเวลาที่เขาอยู่ที่สวีเดน
ประวัติ > การศึกษา

ฟิลลิปส์จบการศึกษาด้าน Technical Design & Product Development จาก สต็อกโฮล์ม ประเทศสวีเดน ปัจจุบันกำลังศึกษาต่อในระดับอุดมศึกษาที่วิทยาลัยบริหารธุรกิจเชิงนวัตกรรมและการบัญชี (หลักสูตรนานาชาติ) มหาวิทยาลัยธุรกิจบัณฑิตย์
ประวัติ > เริ่มเข้าวงการ

เมื่อฟิลลิปส์มาทำงานที่ประเทศไทย เขาได้เริ่มรับงานเดินแบบและถ่ายแบบพร้อมกับการเป็นบาริสต้าอยู่ที่ร้าน Casa Lapin สาขาอารีย์ งานถ่ายแบบครั้งแรกของเขาเป็นงานแฟชั่นสุนัขและแมวที่ เก๋ ชลลดา เมฆราตรี ได้จัดขึ้น หลังจากนั้นได้รับบทเป็นพระเอกมิวสิควิดีโอในเพลง Don’t ของ จีราพัชร จงกลสงเคราะห์ หรือ จอย AF8 อีกทั้งยังเป็น 1 ใน 50 หนุ่มคลีโอ 2015 อีกด้วย หลังจากนั้นในปี พ.ศ. 2560 ฟิลลิปส์ได้เข้าร่วมการแข่งขันเดอะเฟซเมนไทยแลนด์ ซีซัน 1 โดยเขาได้ผ่านเข้าสู่รอบ 18 คนสุดท้ายและอยู่ในทีม ลูกเกด เมทินี กิ่งโพยม ในวันที่ 30 กันยายน พ.ศ. 2560 ฟิลลิปส์ก็ได้รับเลือกให้เป็นผู้ชนะในรายการ
ผลงาน > ละครโทรทัศน์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2562 | โฮะ แฟมิลี | ซิน | เวิร์คพอยท์ทีวี |
| 2564 | ธิดาซาตาน | เชนทร์ | พีพีทีวี |
| 2565 | สายลับลิปกลอส | ฟิลลิปส์ (รับเชิญ) | ช่อง 3 เอชดี |
ผลงาน > ภาพยนตร์

| ปี พ> ศ. | เรื่อง | รับบทเป็น |
| --- | --- | --- |
| 2562 | ขุนแผน “ฟ้าฟื้น” | ขุนช้าง |
| 2566 | ขุนพันธ์ 3 | เสือเจิด |
ผลงาน > มิวสิกวิดีโอ

| ปี พ> ศ. | เพลง | ศิลปิน |
| --- | --- | --- |
| 2558 | Don't | จอย AF8 |
| 2560 | รักจริงจัง | พอส |
| 2562 | Em đã thấy anh cùng người ấy (ADODDA 2) | Hương Giang |
| 2562 | Anh ta bỏ em rồi (ADODDA 3) | Hương Giang |
| 2563 | Tặng anh cho cô ấy (ADODDA 4) | Hương Giang |
ผลงาน > ผลงานอื่นๆ

1 ใน 50 หนุ่มคลีโอ 2015
2566: The New Mentor เวียดนาม
แหล่งข้อมูลอื่น

ณัทธนพล ทินโรจน์ ที่เฟซบุ๊ก
ณัทธนพล ทินโรจน์ ที่อินสตาแกรม
ณัทธนพล ทินโรจน์ ที่เอกซ์ (ทวิตเตอร์)
| ด ค กเดอะเฟซเมนไทยแลนด์ |
| --- | --- |
ซีซัน:  1  2  3 
มาสเตอร์ เมนเทอร์:  เมทินี กิ่งโพยม (2) 
เมนเทอร์:  พลพัฒน์ อัศวะประภา (1–2)  เมทินี กิ่งโพยม (1)  พชร จิราธิวัฒน์ (1)  ซอนย่า คูลลิ่ง (2)  โทนี่ รากแก่น (2)  อคัมย์สิริ สุวรรณศุข (3)  จิรายุ ละอองมณี (3)  อารยา อินทรา (3)  อจิรภา ไมซิงเกอร์ (3) 
พิธีกร:  อจิรภา ไมซิงเกอร์ (1)  อองตวน ปินโต (2–3) 
ผู้ชนะ:  ณัทธนพล ทินโรจน์ (1)  ลูอิส เมซา (2)  ธวัชนินทร์ ดารายน (3) 
ผู้เข้าแข่งขันอื่น:  ธฤษณุ สรนันท์  อาร์เธอร์ อภิชาติ กานโยซ์  นนท์ อัลภาชน์  ธิติสรรค์ กู้ดเบิร์น 
หน้าที่เกี่ยวข้อง:  เดอะเฟซ  เดอะเฟซไทยแลนด์  อาร์ทีมิส อีลิท
ดิสมีนส์วอร์ (เพลงอะเว็นจด์เซเวนโฟลด์)

| "ดิสมีนส์วอร์"> เพลงโดยอะเว็นจด์เซเวนโฟลด์.จากอัลบั้มเฮลทูเดอะคิง |
| --- | --- |
วางจำหน่าย: 4 กรกฎาคม พ.ศ. 2557
บันทึกเสียง: พ.ศ. 2555-2556
แนวเพลง: แทรชเมทัล
ความยาว: 6:09
ค่ายเพลง: วอร์เนอร์บราเธอร์ส
ผู้ประพันธ์เพลง:  เอ็ม. แชโดวส์  แซกกี เวนเจนซ์  ซินนิสเตอร์ เกตส์  จอห์นนี คริสต์ 
 
มิวสิกวิดีโอ
มิวสิกวิดีโอของเพลง "ดิสมีนส์วอร์" ที่ยูทูบ
 
"ดิสมีนส์วอร์" (อังกฤษ: This Means War) เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลที่ 3 จากสตูดิโออัลบั้มชุดที่ 6 เฮลทูเดอะคิง ซิงเกิลนี้ออกจำหน่ายในวันที่ 4 กรกฎาคม พ.ศ. 2557 โดยค่ายเพลงวอร์เนอร์บราเธอร์สเรเคิดส์
"ดิสมีนส์วอร์" เป็นเพลงลำดับที่ 4 ในอัลบั้ม หลาย ๆ คนได้กล่าวว่าเพลงนี้มีลักษณะเสียงของโครงสร้างของเพลงคล้ายกันกับเพลง "แซดบัตทรู" ของเมทัลลิกา จากอัลบั้มที่มีชื่อเดียวกันกับวงในปี พ.ศ. 2534 เพลงนี้ได้ออกแสดงสดครั้งแรกที่ฮอลลีวูดแพลเลเดียมเพื่อสนับสนุนการออกจำหน่ายอัลบั้ม
บุคคลที่เกี่ยวข้อง

เอ็ม. แชโดวส์ – ร้องนำ
แซกกี เวนเจนซ์ – จังหวะกีตาร์, ร้องประสาน
ซินนิสเตอร์ เกตส์ – กีตาร์นำ, ร้องประสาน
จอห์นนี คริสต์ – กีตาร์เบส, ร้องประสาน
แอริน อิเลไฮ – กลอง
ชาร์ต

| ชาร์ต (2557) | อันดับ สูงสุด |
| --- | --- |
Canada Rock (Billboard): 22
US Hot Rock Songs (Billboard): 31
US Mainstream Rock (Billboard): 4
แหล่งข้อมูลอื่น

"This Means War" Official music video ที่ยูทูบ
เนื้อเพลงเต็มของเพลงนี้ ที่เมโทรลิริกส์
| ด ค กอะเว็นจด์เซเวนโฟลด์ |
| --- | --- |
 เอ็ม. แชโดวส์  แซกกี เวนเจนซ์  ซินนิสเตอร์ เกตส์  จอห์นนี ไครสต์  บรุกส์ แวกเกอร์แมน แอริน อิเลไฮ  เดอะเรฟ  แมตต์ เวนดต์  จัสติน เซน  เดเมียน แอช 
สตูดิโออัลบั้ม:  ซาวน์ดิงเดอะเซเวนท์ทรัมเปต  เวกกิงเดอะฟอลเลน  ซิตีออฟอีวิล  อะเว็นจด์เซเวนโฟลด์  ไนต์แมร์  เฮลทูเดอะคิง  เดอะสเตจ  ไลฟ์อิสบัตอะดรีม... 
วิดีโอ:  ออลเอ็กเซส  ไลฟ์อินดิแอลบีซีแอนด์ไดมอนส์อินเดอะรัฟ 
อีพี:  วอร์มเนสออนเดอะโซล  เวลคัมทูเดอะแฟมิลี 
ซิงเกิล:  "วอร์มเนสออนเดอะโซล"  "อันโฮลีคอนเฟสชันส์"  "เบิร์นอิตดาวน์"  "แบตคันทรี"  "บีสต์แอนด์เดอะฮาร์ลอต"  "ซีซเดอะเดย์"  "วอล์ก"  "คริทิคัลอักเคลม"  "ออลโมสต์อีซี"  "แอฟเตอร์ไลฟ์"  "เดียร์ก็อด"  "สกรีม"  "ไนต์แมร์"  "เวลคัมทูเดอะแฟมิลี"  "โซฟาร์อะเวย์"  "นอตเรดีทูดาย"  "เบรีด์อะไลฟ์"  "แคร์รีออน"  "เฮลทูเดอะคิง"  "เชเพิร์ดออฟไฟเออร์"  "ดิสมีนส์วอร์"  "เดอะสเตจ" 
บทความที่เกี่ยวข้อง:  ผลงาน  วอร์เนอร์บราเธอร์สเรเคิดส์  โฮปเลสเรเคิดส์  กูดไลฟ์เรเคิดดิงส์  แคปิตอลเรเคิดส์ 
   หมวดหมู่:อะเว็นจด์เซเวนโฟลด์
ทาร์น

ทาร์น อาจจะหมายถึง
ทะเลสาบทาร์น (Tarn (lake))
จังหวัดทาร์น (Tarn (department))
แม่น้ำทาร์น (Tarn River)
ซิมซิตี โซไซตีส์ เดสทิเนชันส์

| ซิมซิตี โซไซตีส์ เดสทิเนชันส์ |
| --- | --- |

ผู้พัฒนา: Tilted Mill Entertainment
ผู้จัดจำหน่าย: Electronic Arts
ชุด: ซิมซิตี
เครื่องเล่น: Microsoft Windows
วางจำหน่าย: 
แนว: วางแผน สร้างเมือง
รูปแบบ: เล่นคนเดียว
ซิมซิตี โซไซตีส์ เดสทิเนชันส์นี้ เป็นภาคเสริมตัวแรกของเกม ซิมซิตี โซไซตีส์ และถูกวางจำหน่ายที่อเมริกาเหนือในวันที่ 23 มิถุนายน พ.ศ. 2551 ส่วนใหญ่ตัวเกมนี้จะเน้นไปที่นักท่องเที่ยวและสถานที่พักร้อน  ปัจจุบันเกมนี้มีขายในรูปแบบกล่องเกมซิมซิตี(ตัวเกมดังกล่าวไม่มีจำหน่ายในประเทศไทย)และ/หรือ วางจำหน่ายในรูปแบบดิจิตอลดาวน์โหลดในร้านค้าออนไลน์ อีเอ สโตร์
การวางจำหน่าย

ตัวเกมซิมซิตี โซไซตีส์ เดสทิเนชันส์นี้ ทางอิเลคโทรนิค อาร์ตกำหนดวางจำหน่ายในวันที่ 21 กุมภาพันธ์ พ.ศ. 2551 มีข้อมูลเกี่ยวกับเกมดังนี้:
ตัวเกมนั้นจะมีสิ่งปลูกสร้างมากมายสำหรับเรียกนักท่องเที่ยวให้มาที่เมืองที่เราสร้าง ไม่ว่าจะเป็นสวนสาธารณะ มีกีฬาทางน้ำ โรงแรม ฯลฯ อีกทั้งพวกเขายังสามารถหาความพักผ่อนหย่อนใจได้ 
อีกทั้งจำนวนประชากรอาจสูงขึ้นเป็นเท่าตัวก็ได้หากเชิญชวนชาวซิมส์มาที่นี่
มีอะไรในภาคเสริมนี้

มีสิ่งปลูกสร้างกว่า 100 แบบ
มีชาวซิมส์แบบพิเศษกว่า 35 แบบ
มีนักท่องเที่ยวและผู้นำทัวร์
มีเจ้าหน้าที่การขนส่งทางอากาศและทางน้ำ
แหล่งข้อมูลอื่น

เว็บไซต์อย่างเป็นทางการ เก็บถาวร 2008-02-20 ที่ archive.today
ตราประจำเขตบริหารพิเศษฮ่องกง

| ตราแผ่นดินของฮ่องกง |
| --- | --- |

รายละเอียด
ผู้ใช้ตรา: รัฐบาลเขตบริหารพิเศษฮ่องกงแห่งสาธารณรัฐประชาชนจีน
เริ่มใช้: 1 กรกฎาคม พ.ศ. 2540
โล่: พื้นสีแดง ภายในเป็นรูปดอกชงโคสีขาว มีดาวแดงห้าแฉกในใจกลางแต่ละกลีบ
คำขวัญ: จีน:中華人民共和國香港特別行政區  (เขตบริหารพิเศษฮ่องกงแห่งสาธารณรัฐประชาชนจีน)  อังกฤษ:HONG KONG  (ฮ่องกง)
ตราประจำเขตบริหารพิเศษฮ่องกงแห่งสาธารณรัฐประชาชนจีน
ตราประจำเขตบริหารพิเศษฮ่องกงแห่งสาธารณรัฐประชาชนจีน เริ่มใช้มาตั้งแต่วันที่ 1 กรกฎาคม พ.ศ. 2540 หลังการส่งมอบอำนาจอธิปไตยเหนือเกาะฮ่องกง จากสหราชอาณาจักรกลับคืนสู่สาธารณรัฐประชาชนจีน ลักษณะของตราเป็นตราวงกลมพื้นสีแดง ภายในเป็นรูปดอกชงโคสีขาว มีดาวแดงห้าแฉกในใจกลางแต่ละกลีบ อย่างเดียวกับที่ปรากฏในธงประจำเขตบริหารพิเศษฮ่องกง ซ้อนอยู่บนวงกลมพื้นสีขาวขอบสีแดง พื้นสีขาวรอบวงกลมแดงนั้นมีอักษรบอกนามเขตการปกครองเป็นอักษรจีนตัวเต็มว่า "中華人民共和國香港特別行政區" และชื่ออย่างย่อในภาษาอังกฤษว่า "Hong Kong"
ตราแผ่นดินฮ่องกงในดีต

ตราแผ่นดินของฮ่องกงสมัยเป็นอาณานิคมของอังกฤษ
แหล่งข้อมูลอื่น

Hong Kong Special Admininstrative Government Flags & Emblems Information เก็บถาวร 2005-11-26 ที่ เวย์แบ็กแมชชีน
งักฮุย

| งักฮุย |
| --- | --- |

เกิด: 24 มีนาคม ค.ศ. 1103 อำเภอทางหยิง เมืองอันหยาง มณฑลเหอหนาน
ถึงแก่กรรม: 27 มกราคม ค.ศ. 1142 หางโจว มณฑลเจ้อเจียง
คู่สมรส: หลิวฮูหยิน   หลี่ฮูหยิน
งักฮุย (สำเนียงแต้จิ๋ว) หรือ เยว่ เฟย์ (สำเนียงจีนกลาง) (จีนตัวย่อ: 岳飞; จีนตัวเต็ม: 岳飛; พินอิน: Yuè Fēi; 24 มีนาคม ค.ศ. 1103 - 27 มกราคม ค.ศ. 1142) เป็นนักรบกู้ชาติคนสำคัญซึ่งมีชื่อเสียงมากผู้หนึ่งในประวัติศาสตร์ประเทศจีน มีชีวิตอยู่ในยุคราชวงศ์ซ่งใต้ เป็นแม่ทัพผู้ต่อต้านการรุกรานของชนเผ่าจิน ถูกใส่ความโดยศัตรูทางการเมืองจนต้องโทษประหารชีวิต หลังจากนั้นจึงได้รับยกย่องเป็นแบบอย่างแห่งความซื่อสัตย์ในวัฒนธรรมจีน ในปี ค.ศ. 1134 จักรพรรดิซ่งเกาจงได้พระราชทานบรรดาศักดิ์ให้เป็น อู่ชางเสี้ยนไคกว๋อจึ (武昌縣開國子) ถัดมาเดือนกุมภาพันธ์ ปีที่2 ได้พระราชทานบรรดาศักดิ์ให้เป็น อู่ชางจวินไคกว๋อโหว (武昌郡開國侯) ในปีเดียวกันเดือนกันยายนได้พระราชทานบรรดาศักดิ์ให้เป็น อู่ชางจวินไคกว๋อกง (武昌郡開國公) ภายหลังในปี ค.ศ.1204 จักรพรรดิซ่งหนิงจงได้ยกย่องวีรกรรมของงักฮุยและพระราชทานบรรดาศักดิ์ให้เป็น งักอ๋อง (鄂王) โดยเนื้อความในราชโองการว่า งักฮุยจงรักภักดีสละชีพเพื่อชาติ  เกียรติประวัติสืบมา ถึงแม้กลับมารับราชการ ยังไม่เสร็จสิ้นการยกย่องสรรเสริญ พระราชทานบรรดาศักดิ์กรณีพิเศษเป็นอ๋อง “岳飛忠義殉國，風烈如存，雖巳追復原官，未盡褒嘉之典，可特與追封王爵”